આ વિકટ સમયમાં સૌમ્યાના માતાપિતાએ તેને અન્ય કોઈ નોકરી શોધી લેવાની સૂચના આપી. પણ અન્ય કોઈ ક્ષેત્રમાં નોકરી મેળવવી તેના માટે સરળ નથી. તે 12 સાયન્સ પાસ હતી અને પછી સીધો પાયલોટનો કોર્સ કર્યો હતો. ભારતમાં 12મા ધોરણ પાસને કોઈ નોકરી ન આપે. તેમાં સૌમ્યાને સારા પગારની નોકરી જોઇતી હતી. તેની ઉંમર 20 વર્ષ હતી. તે મૂંઝાઈ ગઈ હતી, પણ કહેવાય છે કે તમારી નિયત સારી હોય તો અંધારામાં પણ આશાનું કિરણ ફૂટે છે.